《世之咏物者采春花而落秋实余欲矫其失作冬果十咏 其二 橘》
宋代·方一夔

果绿景初好，花开日正寒。嚼香流玉瀣，分熟剪金丸。

淮枳标殊性，瓯柑并二难。无人徵包贡，蓬殿泪阑干。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。